**Khan Sheikhounin kaasukuolemat** huhtikuussa 2017 olivat Syyrian sisällissodan tragedia, jossa kuoli melkein sata siviiliä ja muutama sata vammautui. Joukossa oli paljon lapsia ja naisia. Hermokaasua vapautui hallituksen tekemän 
ilma- ja raketti-iskun jälkeen. Kapinalliset, länsimaat ja kansainväliset järjestöt syyttivät Syyrian hallitusta kemikaalien käytöstä siviilejä vastaan. Syyrian hallitus ja Venäjä puolestaan väittivät hallituksen iskeneen kapinallisten asevarastoon, missä oli luvattomia kemikaaleja. Yhdysvallat iski rajusti risteilyohjuksin al-Shayratin lentokentälle, mistä ilmaisku tehtiin.

Aiempia sariini-iskuja Syyrian sisällissodassa
----------------------------------------------

Khan Al-Asal (19 maaliskuuta 2013)*lähde?*, Saraqib (29 huhtikuuta 2013)*lähde?*, Ghouta (21 elokuuta 2013)*lähde?*, Jobar (24 elokuuta 2013)*lähde?* ja Ashrafiyat Sahnaya (25 elokuuta 2013).*lähde?*

Kaasuisku
---------

Syyrian armeija teki 4. huhtikuuta kello 7 rakettihyökkäyksen ja ilmaiskun Idlibin maakunnassa sijainneeseen kapinallisten valvomaan Khan Sheikhouniin. Paikka lähellä Haman kaupunkia ja rintamalinjaa.Kymmenessä minuutissa iskun jälkeen paikalle levisi outo haju. Se tuli taistelukaasusta, joka tappoi ulkona olleita siviilejä. Jotkut ihmiset kuolivat melko pian. Toiset sairastuivat, kun olivat tekemisissä kaasua saaneiden kanssa. Kaasu oli oireista päätellen hermokaasua, ehkä sariinia. Kaasuun kuoli ainakin 86, joista 31 lasta, 20 naista. Lisäksi 160–557 vammautui .Syyrian hallinto kiisti armeijansa käyttäneen kaasuaseita.

Ulkomaiden reaktiot
-------------------

Yhdysvallat tuomitsi iskun ja syytti Syyrian hallitusta. YK tuomitsi kaasutuksen vaatien Syyrian hallitusta lopettamaan kemiallisten aseiden käytön siviilejä vastaan. Myös Suomen ulkoministeri Soini tuomitsi iskun pitäen sitä häpeällisenä kansainvälisen yhteisön kannalta. Syyriaa tukenut Venäjä väitti, että kaasu oli vapautunut hallituksen hyökättyä tavanomaisin asein kapinallisten asetehtaaseen, jossa oli luvattomia kemikaaleja. Kremlin tiedottaja Peskov sanoi, ettei Venäjä ehdottomasti tue Syyrian hallitustakaan, mutta vaati kunnollista tutkimusta tapahtumista ennen mahdollisia YK:n toimia Syyrian hallitusta vastaan.

Yhdysvaltain kostotoimet
------------------------

Trumpin hallitus määräsi 7. huhtikuuta ankaran risteilyohjusiskun Syyrian Shayratin lentotukikohtaan. Isku aiheutti tuhoa kentällä ja tappoi yhdeksän ihmistä, mutta kenttä jäi silti käyttökuntoon. Yhdysvallat teki iskunsa ilman YK:n suostumusta. Venäjä tuomitsi iskun. Venäjä ei myöskään suostunut siihen, että YK:n avulla tutkittaisiin kaasuiskua. Niinpä Yhdysvaltain isku kiristi suurvaltojen välejä.

Lähteet
-------

1. ↑  Syria denies using chemical weapons in Idlib *www.aljazeera.com*. Viitattu 6.4.2017.
2. ↑  The Aftermath of an Alleged Chemical Weapon Attack in Idlib *Syria Deeply*. Viitattu 7.4.2017. (englanniksi)
3. ↑  Syyrian iskussa ilmeisesti käytetty sariini-kaasu aiheuttaa julman kuoleman *mtv.fi*. Viitattu 7.4.2017.
4. ↑  Käytettiinkö Syyriassa pelättyä sariini-hermokaasua? *Yle Uutiset*. Viitattu 7.4.2017.
5. ↑  Syyrian kaasuiskussa käytettiin sariinia – ainakin 86 kuoli ja 160 loukkaantui *Ilta-Sanomat*.  6.4.2017. Viitattu 7.4.2017.
6. ↑  Syyrian uhrien oireet viittaavat vahvasti hermokaasu­pommeihin – Kemiallisten aseiden asiantuntija kuittasi Venäjän selityksen "mielikuvitukseksi" *Helsingin Sanomat*.  4.4.2017. Viitattu 7.4.2017.
7. ↑  Yhdysvallat iski Syyriaan yllättävällä voimalla – tämä tiedetään nyt *Yle Uutiset*. Viitattu 7.4.2017.
8. ↑  Käytettiinkö Syyriassa pelättyä sariini-hermokaasua? *Yle Uutiset*. Viitattu 6.4.2017.
9. ↑  Syyrian kaasuiskussa käytettiin sariinia – ainakin 86 kuoli ja 160 loukkaantui *Ilta-Sanomat*.  6.4.2017. Viitattu 6.4.2017.
10. ↑  Syria chemical 'attack': Damascus attaches conditions to UN inquiry *BBC News*.  6.4.2017. Viitattu 6.4.2017. (englanniksi)
11. ↑  YK tuomitsee Syyrian kemiallisen hyökkäyksen – kutsui turvallisuusneuvoston hätäkokoukseen *Yle Uutiset*. Viitattu 6.4.2017.
12. ↑  Soini: Suomi tuomitsee Syyrian kaasuiskun jyrkän ehdottomasti *iltalehti.fi*. Viitattu 6.4.2017.
13. ↑  Timo Soini Syyrian kemiallisesta iskusta: "Kyse pahimmanlaatuisesta sotarikoksesta" *Ilta-Sanomat*.  6.4.2017. Viitattu 6.4.2017.
14. ↑  Järjestö: Ainakin 20 lasta kuollut Syyrian kaasuiskussa – Venäjä: Syyrialaiskoneet iskivät kapinallisten asetehtaaseen *Yle Uutiset*. Viitattu 6.4.2017.
15. ↑  News from The Associated Press *hosted.ap.org*. Viitattu 6.4.2017.
16. ↑  USA teki massiivisen ohjusiskun Syyriaan – ampui yli 50 Tomahawk-risteilyohjusta *Ilta-Sanomat*.  7.4.2017. Viitattu 7.4.2017.
17. ↑  Syyrian paikallishallinto: Ihmisiä kuollut USA:n iskussa *iltalehti.fi*. Viitattu 7.4.2017.
18. ↑  Syria war: US launches missile strikes in response to chemical 'attack' *BBC News*.  7.4.2017. Viitattu 7.4.2017. (englanniksi)